ai4bharat/Pralekha huggingface dataset:
ഉപരാഷ്ട്രപതിയുടെ കാര്യാലയം
പരുത്തിയുടെ ഉത്പാദനം, വിളവ് എന്നിവ വർദ്ധിപ്പിക്കുന്നതിനും കർഷകരുടെ വരുമാനത്തിന് കൂടുതൽ പ്രാധാന്യം നൽകുന്നതിനും ശ്രദ്ധിക്കണമെന്ന് ഉപരാഷ്ട്രപതി
ന്യൂ ഡെൽഹി , ഏപ്രിൽ 12 , 2022
രാജ്യത്തെ കർഷകരുടെ വരുമാനം വർദ്ധിപ്പിക്കുന്നത് ലക്ഷ്യമിട്ട് പരുത്തിയുടെ ഉത്പാദനം, വിളവ് എന്നിവ വർദ്ധിപ്പിക്കുന്നതിനായി ഈ മേഖലയുമായി ബന്ധപ്പെട്ട എല്ലാ വ്യക്തികളും മികച്ച പരിശ്രമം കാഴ്ച വയ്ക്കണമെന്ന് ഉപരാഷ്ട്രപതി ശ്രീ എം വെങ്കയ്യനായിഡു ആവശ്യപ്പെട്ടു .ആഗോളതലത്തിൽ ഇന്ത്യൻ കൈത്തറി ഉത്പന്നങ്ങളുടെ മത്സരക്ഷമത വർധിപ്പിക്കണമെന്നും അദ്ദേഹം ആഹ്വാനം ചെയ്തു .
കാർഷികമേഖലയ്ക്ക് ശേഷം രാജ്യത്ത് ഏറ്റവും കൂടുതൽ തൊഴിൽ ലഭ്യമാക്കുന്ന മേഖലയായ ടെക്സ്റ്റൈൽ രംഗത്തിന്റെ പ്രാധാന്യം ചൂണ്ടിക്കാട്ടവേ കാർഷിക ഉത്പാദന വർദ്ധനവ്, കൂടുതൽ യന്ത്രവൽക്കരണം, ടെക്സ്റ്റൈൽ മേഖലയിലെ തൊഴിലാളികളുടെ നൈപുണ്യ ശേഷി വികസനം, ചെറുകിട വ്യവസായ സംരഭങ്ങൾക്കുള്ള പ്രത്യേക പരിഗണന എന്നിവയിലൂടെ മേഖലയ്ക്ക് കരുത്തു പകരേണ്ടതിന്റെ ആവശ്യകതയും ശ്രീ നായിഡു ചൂണ്ടിക്കാട്ടി . പരുത്തിയുടെ വ്യത്യസ്ത തരങ്ങളിലേക്ക് വൈവിധ്യവൽക്കരണം നടത്തണമെന്ന നിർദ്ദേശവും അദ്ദേഹം മുന്നോട്ടുവെച്ചു
CITI-CDRA സുവർണ ജൂബിലി ആഘോഷങ്ങൾ ന്യൂഡൽഹിയിലെവിഗ്യാൻ ഭവനിൽ ഉദ്ഘാടനം ചെയ്യുകയായിരുന്നു അദ്ദേഹം
ലോകത്തിലെ ഏറ്റവും വലിയ പരുത്തി ഉത്പാദന രാഷ്ട്രം ആയിരുന്നിട്ടും , ഏറ്റവും കൂടുതൽ ഭൂമി പരുത്തി കൃഷിക്കായി ഉപയോഗിക്കുന്ന രാഷ്ട്രം ആയിരുന്നിട്ടും  രാജ്യത്ത്ഒരു ഹെക്ടറിൽ നിന്നുള്ള വിളവ് 460 കിഗ്രാം മാത്രം ആണെന്നതിൽ അദ്ദേഹം ആശങ്ക പ്രകടിപ്പിച്ചു. ആഗോളതലത്തിൽ ഇത് ശരാശരി 800 കിലോഗ്രാം ആണ്.
ഇത് പരിഹരിക്കുന്നതിന് പരുത്തികൃഷി സാന്ദ്രത വർദ്ധിപ്പിക്കൽ, പരുത്തി വിളവെടുപ്പിലെ യന്ത്രവൽക്കരണം പ്രോത്സാഹിപ്പിക്കൽ, അഗ്രോണമി രംഗത്തെ ഗവേഷണത്തിന് കൂടുതൽ പ്രാധാന്യം നൽകൽ എന്നിവയ്ക്ക് പ്രാധാന്യം നൽകണമെന്ന് അദ്ദേഹം ആവശ്യപ്പെട്ടു
പരുത്തിയുമായി ബന്ധപ്പെട്ട പ്രഥമ ടെക്നോളജി മിഷന്റെ ഗുണഫലങ്ങൾ പരാമർശിച്ച ശ്രീ. നായിഡു കാലോചിതമായി ദൗത്യം നവീകരിക്കപ്പെടേണ്ടതുണ്ടെന്ന് കൂട്ടിച്ചേർത്തു.
പരുത്തിയുമായി ബന്ധപെട്ട് പ്രവർത്തിക്കുന്ന ശാസ്ത്രജ്ഞർ, CITI-CDRA പദ്ധതി മേഖലകളിലെ കർഷകർ എന്നിവർക്കുള്ള പുരസ്കാരങ്ങളും ഉപരാഷ്ട്രപതി ചടങ്ങിൽ വിതരണം ചെയ്തു."മില്ലേനിയൽ ഷെയ്ഡ്സ് ഓഫ് കോട്ടൺ'' എന്ന ഗ്രന്ഥവും അദ്ദേഹം പ്രകാശനം ചെയ്തു.
കേന്ദ്ര ടെക്സ്റ്റൈൽ, വാണിജ്യ വ്യവസായ മന്ത്രി ശ്രീ പീയുഷ് ഗോയൽ,മറ്റു വിശിഷ്ട അതിഥികൾ തുടങ്ങിയവർ ചടങ്ങിൽ സന്നഹിതരായിരുന്നു..
IE/SKY
(Visitor Counter : 190
പ്രധാനമന്ത്രിയുടെ ഓഫീസ്
ത്രിപുര മുഖ്യമന്ത്രി പ്രധാനമന്ത്രിയെ സന്ദർശിച്ചു
ത്രിപുര മുഖ്യമന്ത്രി ഡോ മാണിക് സാഹ ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
എക്സിൽ പ്രധാനമന്ത്രിയുടെ ഓഫീസ് പോസ്റ്റ് ചെയ്തു :
ത്രിപുര മുഖ്യമന്ത്രി ഡോ മാണിക് സാഹ പ്രധാനമന്ത്രി നരേന്ദ്ര മോദിയെ സന്ദർശിച്ചു.
NS
(
പ്രധാനമന്ത്രിയുടെ ഓഫീസ്
ലാൽ ബഹാദൂർ ശാസ്ത്രിയുടെ ജയന്തി ദിനത്തിൽ പ്രധാനമന്ത്രി അദ്ദേഹത്തിന് ആദരാഞ്ജലികൾ അർപ്പിച്ചു
ഡൽഹിയിലെ പ്രധാനമന്ത്രി സംഗ്രഹാലയയിലെ ലാൽ ബഹദൂർ ശാസ്ത്രിയുടെ ഗാലറിയിൽ നിന്നുള്ള ചില കാഴ്ചകളും പങ്കുവെച്ചു
മുൻ പ്രധാനമന്ത്രി ലാൽ ബഹദൂർ ശാസ്ത്രി ജിയുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു. ലാൽ ബഹദൂർ ശാസ്ത്രിയെക്കുറിച്ചുള്ള തന്റെ ചിന്തകളുടെ വീഡിയോയും പ്രധാനമന്ത്രി പങ്കുവച്ചു. ഡൽഹിയിലെ പ്രധാനമന്ത്രി സംഗ്രഹാലയയിലെ ലാൽ ബഹാദൂർ ശാസ്ത്രിയുടെ ഗാലറിയിൽ നിന്ന് പ്രധാനമന്ത്രി എന്ന നിലയിലുള്ള അദ്ദേഹത്തിന്റെ ജീവിതയാത്രയും നേട്ടങ്ങളും പ്രദർശിപ്പിക്കുന്ന ചില കാഴ്ചകളും ശ്രീ മോദി പങ്കുവെച്ചിട്ടുണ്ട്.
ട്വീറ്റിൽ പ്രധാനമന്ത്രി പറഞ്ഞു
"ലാൽ ബഹദൂർ ശാസ്ത്രി ജി ഇന്ത്യയിലുടനീളം അദ്ദേഹത്തിന്റെ ലാളിത്യത്തിനും ഉറച്ച തീരുമാനങ്ങളെടുക്കുന്നതിലും ആദരണീയനാണ്. നമ്മുടെ ചരിത്രത്തിലെ വളരെ നിർണായകമായ സമയത്ത് അദ്ദേഹത്തിന്റെ കഠിനമായ നേതൃത്വം എന്നും ഓർമ്മിക്കപ്പെടും. ജയന്തി ദിനത്തിൽ അദ്ദേഹത്തിന് ആദരാഞ്ജലികൾ."
“ഇന്ന്, ശാസ്ത്രി ജിയുടെ ജയന്തി ദിനത്തിൽ ഡൽഹിയിലെ പ്രധാനമന്ത്രി സംഗ്രഹാലയയിലെ അദ്ദേഹത്തിന്റെ ഗാലറിയിൽ നിന്നുള്ള ചില കാഴ്ചകൾ ഞാൻ പങ്കിടുന്നു, അത് പ്രധാനമന്ത്രി എന്ന നിലയിലുള്ള അദ്ദേഹത്തിന്റെ ജീവിതയാത്രയും നേട്ടങ്ങളും പ്രദർശിപ്പിക്കുന്നു. മ്യൂസിയം സന്ദർശിക്കൂ..."
കൃഷി മന്ത്രാലയം
പ്രധാനമന്ത്രി ഫസൽ ബീമാ യോജന, 2021 ജനുവരി 13ന് 5 വർഷം പൂർത്തിയാക്കുന്നു
(കർഷകരുടെ വിളകൾക്കുള്ള പരിരക്ഷ ഉറപ്പാക്കുന്നതിന് 2016 ജനുവരി 13 ന് പ്രധാനമന്ത്രി ഫസൽ ബീമാ യോജന എന്ന മുൻഗണനാ പദ്ധതി വഴി, കേന്ദ്ര ഗവൺമെന്റ് ചരിത്രപരമായ നടപടി സ്വീകരിച്ചു. ഏറ്റവും കുറഞ്ഞ പ്രീമിയം നിരക്കിൽ രാജ്യമെമ്പാടുമുള്ള കർഷകർക്ക് അവരുടെ വിളകൾക്ക് ഇൻഷുറൻസ് പരിരക്ഷ നൽകുന്ന പദ്ധതിയാണിത്.
പ്രീമിയം തുകയിൽ, കർഷകരുടെ വിഹിതത്തിന് തുല്യമോ, അതിന് മുകളിലോ ഉള്ള വിഹിതം സംസ്ഥാനവും, കേന്ദ്ര ഗവൺമെന്റും നൽകും. ഈ പദ്ധതിക്ക് മുമ്പുള്ള കാലയളവിൽ, ഹെക്ടറിന്, ശരാശരി ഇൻഷുറൻസ് തുക 15,100/- രൂപയായിരുന്നത്, പി എം എഫ് ബി വൈ-യുടെ കീഴിൽ 40,700/- രൂപയായി വർദ്ധിപ്പിച്ചു.
വിള ചക്ര കാലഘട്ടത്തിൽ പൂർണ്ണമായും ഇൻഷുറൻസ് കവറേജ് ലഭിക്കും. പ്രാദേശിക പ്രകൃതി ദുരന്തങ്ങൾ മൂലമുണ്ടാകുന്ന വ്യക്തിഗത വിള നഷ്ടങ്ങൾക്കും, വിളവെടുപ്പിനുശേഷം ഉണ്ടാകുന്ന നഷ്ടങ്ങൾക്കും പരിരക്ഷ ലഭിക്കും.
ഭൂമിയുടെ രേഖകൾ പി എം എഫ് ബി വൈ പോർട്ടലും ആയി ബന്ധിപ്പിക്കൽ, വിള ഇൻഷുറൻസിനായുള്ള മൊബൈൽ ആപ്പ്, വിളനഷ്ടം നിർണ്ണയിക്കുന്നതിന് ഉപഗ്രഹചിത്രം, ഡ്രോൺ, നിർമ്മിത ബുദ്ധി തുടങ്ങിയ സാങ്കേതികവിദ്യകൾ ഉപയോഗിക്കൽ തുടങ്ങിയവ ഈ പദ്ധതിയുടെ ചില സവിശേഷതകൾ ആണ്.
പ്രതിവർഷം 5.5 കോടിയിലധികം കർഷക അപേക്ഷകൾ, ഈ പദ്ധതിക്കായി ലഭിക്കുന്നുണ്ട്. ഇതുവരെ 90,000 കോടി രൂപയുടെ ക്ലെയിം നൽകിക്കഴിഞ്ഞു.
വാണിജ്യ വ്യവസായ മന്ത്രാലയം
മൊത്തവില സൂചിക അടിസ്ഥാനമാക്കിയുള്ള പണപ്പെരുപ്പം ജൂണില് 5.77 ശതമാനമായി
രാജ്യത്ത് മൊത്തവില സൂചിക അടിസ്ഥാനമാക്കിയുള്ള പണപ്പെരുപ്പം ജൂണ് മാസത്തില് 5.77 ശതമാനമായി ഉയര്ന്നു. പച്ചക്കറികള്, ഇന്ധനം എന്നിവയുടെ വിലക്കയറ്റം മൂലമാണിത്.
മേയ് മാസത്തില് 4.43 ശതമാനമായിരുന്നു മൊത്തവില സൂചിക അടിസ്ഥാനമാക്കിയുള്ള പണപ്പെരുപ്പം. കഴിഞ്ഞ വര്ഷം ജൂണില് 0.90 വും.
കേന്ദ്ര വാണിജ്യ മന്ത്രാലയം പുറത്തിറക്കിയ ഔദ്യോഗിക കണക്ക് പ്രകാരം ഭക്ഷ്യ വസ്തുക്കളുടെ പണപ്പെരുപ്പം മേയ് മാസത്തെ 1.60 ശതമാനത്തില് നിന്ന് ജൂണില് 1.80 ശതമാനമായി. പച്ചക്കറികളുടെ വിലക്കയറ്റം 2.51 ശതമാനത്തില് നിന്ന് 8.12 ശതമാനമായി ഉയര്ന്നു. ഇന്ധന ഊര്ജ്ജ രംഗങ്ങളിലെ പണപ്പെരുപ്പം 11.22 ശതമാനത്തില് നിന്ന് 16.18 ശതമാനമായി. ആഗോള ക്രൂഡ് ഓയില് വില കൂടിയതിനൊപ്പം ആഭ്യന്തര ഇന്ധന വില വര്ദ്ധിച്ചതാണ് ഈ കുതിപ്പിന് കാരണം.
ND MRD – 587
ഭവന, നഗരദാരിദ്ര ലഘൂകരണ മന്ത്രാലയം
ഏറ്റവും വൃത്തിയുള്ള നഗരങ്ങൾ പ്രഖ്യാപിക്കാനും അവാർഡ് നൽകാനും ഇന്ത്യ
2021 നവംബർ 20-ന് ന്യൂഡൽഹിയിലെ വിജ്ഞാൻ ഭവനിൽ കേന്ദ്ര ഭവന, നഗരകാര്യ മന്ത്രാലയം സംഘടിപ്പിക്കുന്ന 'സ്വച്ഛ് അമൃത് മഹോത്സവ'ത്തിൽ രാഷ്ട്രപതി ശ്രീ രാം നാഥ് കോവിന്ദ്, സ്വച്ഛ് സർവേക്ഷൻ 2021 പുരസ്ക്കാര ജേതാക്കളെ ആദരിക്കും. മാലിന്യ രഹിത നഗരങ്ങൾക്കായുള്ള സ്റ്റാർ റേറ്റിംഗ് പ്രോട്ടോക്കോൾ നേടിയ നഗരങ്ങൾക്ക് പുരസ്ക്കാരങ്ങൾ നൽകും. മന്ത്രാലയം നേരത്തെ ആരംഭിച്ച സഫായിമിത്ര സുരക്ഷാ ചലഞ്ചിന് കീഴിൽ മികച്ച പ്രകടനം കാഴ്ചവച്ച നഗരങ്ങക്ക് മഹോത്സവത്തിൽ അംഗീകാരം നൽകുന്നത് വഴി ശുചീകരണ തൊഴിലാളികളെയും ആദരിക്കും.
വർഷങ്ങളായി നഗരങ്ങളുടെ എണ്ണത്തിലുണ്ടായിക്കൊണ്ടിരിക്കുന്ന ക്രമാനുഗതമായ വർധന സ്വച്ഛ് സർവേക്ഷന്റെ വ്യാപ്തി തെളിയിക്കുന്നു. 2016-ൽ 73 പ്രധാന നഗരങ്ങളിൽ മാത്രം ഒതുങ്ങിയ സർവേയിൽ 2021-ൽ 4,320 നഗരങ്ങൾ പങ്കെടുത്തിട്ടുണ്ട്. 2021-ൽ നടന്ന സ്വച്ഛ് സർവേക്ഷന്റെ ആറാം പതിപ്പ് ലോകത്തിലെ ഏറ്റവും വലിയ നഗര ശുചിത്വ സർവേയായി മാറി. ഈ വർഷം ലഭിച്ച, പൗരന്മാരുടെ അഭൂതപൂർവമായ പ്രതികരണങ്ങൾ സർവേയുടെ വിജയം കാണിക്കുന്നു. പ്രതികരണത്തിൽ കഴിഞ്ഞ വർഷത്തെ 1.87 കോടിയിൽ നിന്ന് 5 കോടിയിലധികമെന്ന പ്രകടമായ വർധനയാണുള്ളത്.
കൊവിഡ് മഹാമാരി അടിസ്ഥാനതലത്തിൽ സൃഷ്ട്ടിച്ച ഒട്ടേറെ വെല്ലുവിളികൾക്കിടയിലും 2021 ലെ പതിപ്പ് 28 ദിവസത്തെ റെക്കോർഡ് സമയത്തിലാണ് പൂർത്തിയാക്കിയത്. മുൻവർഷത്തെ അപേക്ഷിച്ച് സംസ്ഥാനങ്ങളുടെയും നഗരങ്ങളുടെയും പ്രകടനത്തിൽ കാര്യമായ പുരോഗതി ഉണ്ടായിട്ടുണ്ട്:6 സംസ്ഥാനങ്ങളും 6 കേന്ദ്ര ഭരണ പ്രദേശങ്ങളും കഴിഞ്ഞ വർഷത്തേക്കാൾ അടിസ്ഥാന തല പ്രകടനത്തിൽ മൊത്തത്തിലുള്ള പുരോഗതി  കാണിച്ചിട്ടുണ്ട്;1,100-ലധികം അധിക നഗരങ്ങൾ മാലിന്യം ഉറവിടത്തിൽ തന്നെ വേർതിരിക്കുന്നത് ആരംഭിച്ചു;ഏകദേശം 1,800 അധിക നഗര തദ്ദേശ സ്ഥാപനങ്ങൾ ശുചീകരണ തൊഴിലാളികൾക്ക് ക്ഷേമ ആനുകൂല്യങ്ങൾ നൽകാൻ തുടങ്ങി;1,500 അധിക നഗര തദ്ദേശ സ്ഥാപനങ്ങൾ ജീര്ണ്ണിക്കാത്ത പ്ലാസ്റ്റിക് ബാഗുകളുടെ ഉപയോഗം, വിൽപന, സംഭരണം എന്നിവ നിരോധിച്ചു; മൊത്തത്തിൽ, 3,000-ലധികം നഗര തദ്ദേശ സ്ഥാപനങ്ങൾ ഈ നിരോധനം പ്രഖ്യാപിച്ചിട്ടുണ്ട്.
മാലിന്യ രഹിത നഗരങ്ങളുടെ സ്റ്റാർ റേറ്റിംഗ് പ്രോട്ടോക്കോളിന് കീഴിലുള്ള സർട്ടിഫിക്കേഷൻ പ്രക്രിയയിലും സമാനമായ മത്സരം നിരീക്ഷിക്കപ്പെട്ടു. 2018-ൽ 56 നഗരങ്ങൾക്ക് മാത്രമാണ് സ്റ്റാർ റേറ്റിംഗിൽ സർട്ടിഫിക്കേഷൻ ലഭിച്ചത്. ഈ വർഷം, എണ്ണം 342 നഗരങ്ങളായി ഉയർന്നു. ഈ വർഷത്തെ സർട്ടിഫിക്കേഷൻ പ്രക്രിയയിൽ 2,238 നഗരങ്ങളുടെ പങ്കാളിത്തം ഉണ്ടായി.
(|മലിനജല, സെപ്റ്റിക് ടാങ്ക് ക്ലീനർമാരുടെ സുരക്ഷയും അന്തസ്സും ഉറപ്പാക്കുന്നതിനും, ശുചീകരണത്തിലെ അപകട ഭീഷണി ഒഴിവാക്കുന്നതിനുമുള്ള ആദ്യ വിലയിരുത്തൽ പ്രക്രിയായ ‘സഫായിമിത്ര സുരക്ഷാ ചലഞ്ച്’ സംരംഭത്തിൽ മൊത്തം 246 നഗരങ്ങൾ പങ്കെടുത്തു.
|
പ്രധാനമന്ത്രിയുടെ ഓഫീസ്
ബിഹാറിലും യു.പിയിലും ശക്തമായ മഴയിലും മിന്നലിലും ജീവന് നഷ്ടമാകാന് ഇടയായതില് പ്രധാനമന്ത്രി അനുശോചിച്ചു
ബിഹാറിലും യു.പിയിലും ശക്തമായ മഴയിലും മിന്നലിലും ജീവന് നഷ്ടമാകാന് ഇടയായതില് പ്രധാനമന്ത്രി അനുശോചിച്ചു.
(
പ്രധാനമന്ത്രിയുടെ ഓഫീസ്
ഗവണ്മെന്റിന്റെ വികസന യാത്രകൾ കാണിക്കുന്ന വെബ്സൈറ്റ് ലിങ്ക് പ്രധാനമന്ത്രി പങ്കിട്ടു
കഴിഞ്ഞ 9 വർഷത്തെ ഗവണ്മെന്റിന്റെ കീഴിലുള്ള വികസന യാത്രകൾ കാണിക്കുന്ന വെബ്സൈറ്റ് ലിങ്ക് പ്രധാനമന്ത്രി പങ്കിട്ടു. വിവിധ ഗവണ്മെന്റ് പദ്ധതികളിൽ നിന്ന് ജനങ്ങൾ എങ്ങനെ പ്രയോജനം നേടിയെന്ന് വെബ്സൈറ്റ് സന്ദർശിക്കാനും കാണാനും ശ്രീ മോദി എല്ലാവരേയും ക്ഷണിച്ചു.
പ്രധാനമന്ത്രി ട്വീറ്റ് ചെയ്തു:
"9 വർഷത്തെ രാഷ്ട്രത്തിന്റെ വളർച്ചയ്ക്ക് അചഞ്ചലമായ സമർപ്പണം.
ഞങ്ങളുടെ വികസന യാത്രയുടെ ഒരു നേർക്കാഴ്ച ലഭിക്കാൻ ഈ സൈറ്റ് nm-4.com/9yrsofseva സന്ദർശിക്കാൻ ഞാൻ എല്ലാവരേയും ക്ഷണിക്കുന്നു. വിവിധ ഗവണ്മെന്റ് പദ്ധതികളിൽ നിന്ന് ജനങ്ങൾക്ക് എങ്ങനെ പ്രയോജനം ലഭിച്ചുവെന്ന് എടുത്തുപറയാനുള്ള അവസരവും ഇത് നൽകുന്നു. #9YearsOfSeva “
പ്രധാനമന്ത്രിയുടെ ഓഫീസ്
ജോർദാനിൽ രാജഭരണം സ്ഥാപിതമായതിന്റെ നൂറാം വാർഷികത്തോടനുബന്ധിച്ച് അബ്ദുല്ല രാജാവ് രണ്ടാമനെയും രാജ്യത്തിലെ ജനങ്ങളെയും പ്രധാനമന്ത്രി അഭിനന്ദിച്ചു
ജോർദാനിൽ രാജഭരണം സ്ഥാപിതമായതിന്റെ നൂറാം വാർഷികത്തോടനുബന്ധിച്ച് പ്രധാനമന്ത്രി ശ്രീ. നരേന്ദ്ര മോദി അബ്ദുല്ല രാജാവ് രണ്ടാമനെയും രാജ്യത്തെ ജനങ്ങളെയും ഒരു വീഡിയോ സന്ദേശത്തിലൂടെ അഭിനന്ദിച്ചു.
തന്റെ വീഡിയോ സന്ദേശത്തിൽ പ്രധാനമന്ത്രി അബ്ദുല്ല രണ്ടാമൻ രാജാവിനും ജോർദാൻ ജനതയ്ക്കും ഹൃദയംഗമമായ അഭിനന്ദനങ്ങളും ആശംസകളും അറിയിച്ചു. അബ്ദുല്ല രാജാവിന്റെ ദീര്ഘദര്ശിത്വമാർന്ന നേതൃത്വത്തിന് കീഴിൽ ജോർദാൻ സുസ്ഥിരവും സമഗ്രവുമായ വളർച്ച കൈവരിച്ചതിനെയും സാമ്പത്തിക, സാമൂഹിക-സാംസ്കാരിക മേഖലകളിലെ ശ്രദ്ധേയമായ സംഭവനകളെയും പ്രധാനമന്ത്രി മോദി പ്രശംസിച്ചു. പശ്ചിമേഷ്യയിൽ സമാധാനം പ്രോത്സാഹിപ്പിക്കുന്നതിൽ അബ്ദുല്ല രാജാവിന്റെ പ്രധാന പങ്ക് എടുത്തുകാട്ടിയ പ്രധാനമന്ത്രി, ജോർദാൻ ഇന്ന് ലോകത്തിലെ ഒരു പ്രധാന പ്രദേശത്ത് ശക്തമായ ശബ്ദവും മിതത്വത്തിന്റെ ആഗോള ചിഹ്നമായി ഉയർന്നുവന്നിട്ടുണ്ടെന്ന് അഭിപ്രായപ്പെട്ടു.
ഇന്ത്യയും ജോർദാനും തമ്മിലുള്ള ആഴമേറിയ ബന്ധം ചൂണ്ടിക്കാട്ടിയ പ്രധാനമന്ത്രി, 2018 ൽ അബ്ദുല്ല രാജാവ് നടത്തിയ ചരിത്രപരമായ ഇന്ത്യാ സന്ദർശനത്തെ, തദവസരത്തിൽ സഹിഷ്ണുത, ഐക്യം, മനുഷ്യരോടുള്ള ആദരവ് എന്നിവ ഉൾക്കൊള്ളുന്ന 2004 ലെ അമ്മാൻ സന്ദേശം അദ്ദേഹം ആവർത്തിച്ചതും സ്നേഹപൂർവ്വം അനുസ്മരിച്ചു,
സമാധാനത്തിനും അഭിവൃദ്ധിക്കും മിതത്വവും സമാധാനപരമായ സഹവർത്തിത്വവും അനിവാര്യമാണെന്ന വിശ്വാസത്തിലാണ് ഇന്ത്യയും ജോർദാനും ഒന്നിച്ചതെന്ന് പ്രധാനമന്ത്രി അഭിപ്രായപ്പെട്ടു. എല്ലാ മനുഷ്യരാശിയുടെയും മികച്ച ഭാവിക്കായുള്ള സംയുക്ത ശ്രമങ്ങൾ ഇരുപക്ഷവും തുടരുമെന്നും അദ്ദേഹം വ്യക്തമാക്കി.
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 13.07.2020
ഇതുവരെ:
· രാജ്യത്ത് കോവിഡ് 19 മുക്തി നേടിയത് 5.3 ലക്ഷത്തിലധികം പേര്; ചികിത്സയിലുള്ളവരേക്കാള് രോഗമുക്തരുടെ എണ്ണം 2.4 ലക്ഷത്തില് അധികം; കഴിഞ്ഞ 24 മണിക്കൂറിനുള്ളില് രോഗമുക്തരായത് 19000ലേറെപ്പേര്.
· രോഗമുക്തിനിരക്ക് 62.93% ആയി ഉയര്ന്നു
· ചികിത്സയിലുള്ളത് 2.9 ലക്ഷം പേര്.
· ദശലക്ഷത്തില് പരിശോധന നടത്തിയവരുടെ നിരക്ക് 8396.4; ഇതുവരെ പരിശോധിച്ചത് ഏകദേശം 1.16 കോടി സാമ്പിളുകള്.
· വിവിധ മന്ത്രാലയങ്ങള് ആത്മനിര്ഭര് ഭാരത് പാക്കേജ് നടപ്പാക്കുന്നത് അവലോകനം ചെയ്ത് ധനമന്ത്രി ശ്രീമതി നിര്മല സീതാരാമന്; ഇസിഎല്ജിഎസ് ഫണ്ടിനു കീഴില് എംഎസ്എംഇ ഉള്പ്പെടെയുള്ള വ്യവസായങ്ങള്ക്ക് അനുവദിച്ചത് 1.2 ലക്ഷം കോടിയിലേറെ രൂപയുടെ വായ്പ.
കേന്ദ്ര ആരോഗ്യ കുടുംബ ക്ഷേമമന്ത്രാലയത്തില് നിന്നുള്ള കോവിഡ് 19 വിവരങ്ങള്: 5.3 ലക്ഷത്തിലേറെ പേര്ക്ക് രോഗം ഭേദമായി; നിലവില് ചികില്സയിലുള്ളത് 2.9 ലക്ഷം
കഴിഞ്ഞ 24 മണിക്കൂറിനുള്ളില് 19,235 രോഗികള് കോവിഡ്-19 രോഗമുക്തി നേടി. രാജ്യത്തെ രോഗ മുക്തി നിരക്ക് 62.93% ആയി ഉയര്ന്നു.
വിശദാംശങ്ങള്ക്ക്:https://pib.gov.in/PressReleasePage.aspx?PRID=1638172
ഡല്ഹി ഛത്തര്പൂരിലെ സര്ദാര് പട്ടേല് കോവിഡ് കെയര് സെന്റര് ആന്ഡ് ഹോസ്പിറ്റല് സന്ദര്ശിച്ച് ഡോ. ഹര്ഷ് വര്ധന്
എസ്പിസിസിസിയില് സജ്ജമാക്കിയ 10200 കിടക്കകളില് 2000 എണ്ണം ഇപ്പോള് ഉപയോഗിക്കുകയാണ്.
വിശദാംശങ്ങള്ക്ക്: https://pib.gov.in/PressReleasePage.aspx?PRID=1638162
ആത്മ നിര്ഭര് ഭാരത് പാക്കേജ് - ഇതുവരെയുള്ള പുരോഗതി
ഇന്ത്യയുടെ മൊത്ത ആഭ്യന്തര ഉത്പാദനത്തിന്റെ 10% ന് തുല്യമായ 20 ലക്ഷം കോടി രൂപയാണ് ആത്മ നിര്ഭര് ഭാരത് അഥവാ സ്വാശ്രയ ഭാരതം സാമ്പത്തിക പാക്കേജിനായി പ്രഖ്യാപിച്ചത്.
വിശദാംശങ്ങള്ക്ക്:https://pib.gov.in/PressReleasePage.aspx?PRID=1638146
കൊറോണേക്കാലത്തെ ജീവിതത്തില് നിന്ന് ശരിയായ പാഠങ്ങള് പഠിച്ചിട്ടുണ്ടോ എന്ന് രാജ്യത്തെ ജനങ്ങളോട് ഉപരാഷ്ട്രപതി
ഇക്കാലയളവില് ശരിയായ പാഠങ്ങള് പഠിച്ചിട്ടുണ്ടോ എന്നും, ഭാവിയില് ഉണ്ടാകാനിടയുള്ള ഇത്തരംഅനിശ്ചിതത്വങ്ങളെ നേരിടാന് തയ്യാറായിട്ടുണ്ടോ എന്നും പരിശോധിക്കാന് ശ്രീ. എം വെങ്കയ്യനായിഡു ഓര്മ്മിപ്പിച്ചു .
വിശദാംശങ്ങള്ക്ക്:https://www.pib.gov.in/PressReleseDetail.aspx?PRID=1638123
ഫിക്കി ഫ്രെയിംസ് സമാപനസമ്മേളനത്തെ അഭിസംബോധന ചെയ്ത് മന്ത്രി ശ്രീ. പിയൂഷ് ഗോയല്
ഇന്ത്യയുടെ ചലച്ചിത്ര-പരസ്യ വ്യവസായത്തെ ആഗോളതലത്തില് അടയാളപ്പെടുത്തണമെന്ന് ആഹ്വാനംചെയ്ത് മന്ത്രി.
വിശദാംശങ്ങള്ക്ക്:https://www.pib.gov.in/PressReleseDetail.aspx?PRID=1638044
ലോകജനസംഖ്യാ ദിനത്തില് കുടുംബാസൂത്രണത്തെ മനുഷ്യാവകാശ വിഷയമായി ഉയര്ത്തിക്കാട്ടി ഡോ. ഹര്ഷ് വര്ധന്
ലോക ജനസംഖ്യാ ദിനത്തോടനുബന്ധിച്ച് സംഘടിപ്പിച്ച വെര്ച്വല് മീറ്റിംഗിലായിരുന്നു കേന്ദ്ര ആരോഗ്യ കുടുംബക്ഷേമ മന്ത്രിയുടെ പ്രസ്താവന.
വിശദാംശങ്ങള്ക്ക്: https://www.pib.gov.in/PressReleseDetail.aspx?PRID=1638029
'വരൂ, നവീകരണത്തിന് ഇന്ത്യയെ വേദിയാക്കൂ': ലോകമെമ്പാടുമുള്ള ഇന്ത്യന് വിദ്യാര്ത്ഥികളോട് അഭ്യര്ത്ഥിച്ച് ശ്രീ. ധര്മേന്ദ്ര പ്രധാന്
സാമ്പത്തിക ആഘാതം നമുക്കിപ്പോള് തിരിച്ചടിയാകുമെങ്കിലും അതു തിരിച്ചുപിടിക്കാനും പുനരൂപകല്പ്പന ചെയ്യാനും നമുക്ക് അവസരമുണ്ടെന്നും മന്ത്രി പറഞ്ഞു.
വിശദാംശങ്ങള്ക്ക്: https://www.pib.gov.in/PressReleseDetail.aspx?PRID=1638110
(
മന്ത്രിസഭ
ഇലക്ടറല് മാനേജ്മെന്റ്: ഇന്ത്യാ സൂരിനാം ധാരണാ പത്രം
ഇലക്ടറല് മാനേജ്മെന്റ് തലത്തിലും ഭരണതലത്തിലും സഹകരണത്തിന് ഇന്ത്യയും സൂരിനാമുമായുള്ള ധാരണാ പത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. തെരഞ്ഞെടുപ്പ് പ്രക്രിയയുടെ സാങ്കേതികവും, സംഘടനാപരവുമായ വികസനത്തിലുള്ള അനുഭവസമ്പത്തും, അറിവ് കൈമാറ്റം, വിവര കൈമാറ്റം, ഘടനപരമായ ശാക്തീകരണം, ശേഷീവികസനം, വ്യക്തിത്വ പരിശീലനം, നിരന്തര കൂടിയാലോചനകള് എന്നിവയക്കുള്ള സഹകരണവും ധാരണാപത്രത്തില് ഉള്പ്പെടുന്നു.
(ഇലക്ടറല് മാനേജ്മെന്റ് തലത്തിലും ഭരണതലത്തിലും ഉഭയകക്ഷി സഹകരണം, സാങ്കേതിക സഹായ നിര്മ്മാണം, സൂരിനാമിനുവേണ്ടിയുള്ള ശേഷീപിന്തുണ എന്നിവയാണ് ധാരണാപത്രം പ്രോത്സാഹിപ്പിക്കുക.
GK MRD –390
പ്രധാനമന്ത്രിയുടെ ഓഫീസ്
അഭിലാഷ ജില്ലാ പരിപാടിയുടെ വിജയത്തിൽ പ്രധാനമന്ത്രി സന്തോഷം പ്രകടിപ്പിച്ചു
ആരോഗ്യം, പോഷകാഹാരം, വിദ്യാഭ്യാസം, കയറ്റുമതി തുടങ്ങിയ മേഖലകളിൽ അഭിലാഷ ജില്ലാ പരിപാടി വിജയിച്ചതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
പ്രധാനമന്ത്രി ട്വീറ്റ് ചെയ്തു;
“ആരോഗ്യം, പോഷകാഹാരം, വിദ്യാഭ്യാസം അല്ലെങ്കിൽ കയറ്റുമതി എന്നിങ്ങനെ വിവിധ മേഖലകളിൽ അഭിലാഷ ജില്ലകളുടെ വിജയം ഹൃദ്യമാണ്. അഭിലാഷ ജില്ലാ പരിപാടിയിലൂടെ ലക്ഷക്കണക്കിന് ആളുകളുടെ ജീവിതം മാറുന്നത് കാണുന്നതിൽ സന്തോഷമുണ്ട്.
പ്രത്യേക സേവനങ്ങളും ഫീച്ചറുകളും
തൊഴിൽ മേള : കേന്ദ്രമന്ത്രി വി മുരളീധരൻ മുഖ്യാതിഥിയാകും
ദക്ഷിണ റെയിൽവേ സംഘടിപ്പിക്കുന്ന തൊഴിൽ മേളയിൽ കേന്ദ്ര വിദേശകാര്യ-പാർലമെന്ററി കാര്യ സഹമന്ത്രി ശ്രീ. വി മുരളീധരൻ മുഖ്യാതിഥിയാകും. നാളെ  രാവിലെ 10 മണിക്ക് തിരുവനന്തപുരം തമ്പാനൂരിലുള്ള റെയിൽ കല്യാണമണ്ഡപത്തിലാണ് പരിപാടി. 10 ലക്ഷം പേർക്കുള്ള നിയമന യജ്ഞമായ തൊഴിൽ മേളയുടെ ഉദ്ഘാടനം പ്രധാനമന്ത്രി ശ്രീ നരേന്ദ്ര മോദി നിർവഹിക്കുന്നതിന്റെ തത്സമയ വെബ്കാസ്റ്റിന് കേന്ദ്ര സഹമന്ത്രി സാക്ഷ്യം വഹിക്കും. ചടങ്ങിൽ പുതുതായി നിയമിതരായ 75,000 പേർക്ക് നിയമന കത്ത് കൈമാറും.
യുവാക്കൾക്ക് തൊഴിലവസരങ്ങൾ നൽകുന്നതിനും പൗരന്മാരുടെ ക്ഷേമം ഉറപ്പാക്കുന്നതിനുമുള്ള പ്രധാനമന്ത്രിയുടെ നിരന്തര പ്രതിജ്ഞാബദ്ധത നിറവേറ്റുന്നതിനുള്ള സുപ്രധാനമായ ഒരു ചുവടുവയ്പ്പാണിത്. രാജ്യത്തുടനീളമുള്ള പുതുതായി തിരഞ്ഞെടുക്കപ്പെട്ടവർ കേന്ദ്ര ഗവൺമെന്റിന്റെ 38 മന്ത്രാലയങ്ങളിൽ/വകുപ്പുകളിൽ ജോലിക്ക് ചേരും
കേന്ദ്ര ഇലക്ട്രോണിക്സ് ആൻഡ് ഇൻഫർമേഷൻ ടെക്നോളജി & നൈപുണ്യ വികസന സഹമന്ത്രി ശ്രീ. രാജീവ് ചന്ദ്രശേഖർ കൊച്ചിയിൽ നടക്കുന്ന തൊഴിൽ മേള പരിപാടിയിൽ പങ്കെടുക്കും.
--NS--
(Visitor Counter : 57
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ. നരേന്ദ്ര മോദിയും ബഹുമാനപ്പെട്ട തായ്ലന്ഡ് പ്രധാനമന്ത്രി ജനറല്  പ്രയുത് ചാന്-ഒ-ചയും ഫോണില് സംസാരിച്ചു
പ്രധാനമന്ത്രി ശ്രീ. നരേന്ദ്ര മോദിയും ബഹു. തായ്ലന്ഡ് പ്രധാനമന്ത്രി ജനറല്  പ്രയുത് ചാന്-ഒ-ചയും ഫോണില് സംസാരിച്ചു. ആസിയാനിലും ബന്ധപ്പെട്ട ഉച്ചകോടികളിലും സംബന്ധിക്കുന്നതിനായി 2019 നവംബറില് ബാങ്കോക്ക് സന്ദര്ശിച്ച ഊഷ്മളമായ ഓര്മ പങ്കുവെച്ച പ്രധാനമന്ത്രി, തായ്ലന്ഡ് രാജകുടുംബത്തിനും ജനതയ്ക്കും ആശംസകള് നേര്ന്നു.
കോവിഡ്- 19 മഹാവ്യാധിക്കെതിരെ ഇരു രാജ്യങ്ങളും കൈക്കൊണ്ടുവരുന്ന നടപടികള് ഇരു നേതാക്കളും പങ്കുവെച്ചു. രോഗത്തിനെതിരെ പോരാടുന്നതില് മേഖലാതല, ആഗോള സഹകരണത്തിനുള്ള പ്രസക്തിയെ കുറിച്ചു പ്രധാനമന്ത്രി വ്യക്തമാക്കി. തായ്ലന്ഡിനു മരുന്നു ലഭ്യമാക്കുന്നതിന് ഇന്ത്യ പ്രതിജ്ഞാബദ്ധമാണെന്ന് അദ്ദേഹം ഉറപ്പുനല്കി.
ഇരു രാജ്യങ്ങൡലെയും ഗവേഷകരും ശാസ്ത്രജ്ഞരും നൂതനാശയക്കാരും കൂടുതല് സഹകരിക്കുന്ന സാഹചര്യം ഉണ്ടാവണമെന്ന് ഇരു നേതാക്കളും പറഞ്ഞു. ഇന്ത്യയിലുള്ള തായ്ലന്ഡ് പൗരന്മാര്ക്കു സുരക്ഷ ഉറപ്പാക്കുമെന്നു പ്രധാനമന്ത്രി ശ്രീ. മോദിയും തായ്ലന്ഡിലുള്ള ഇന്ത്യന് പൗരന്മാര്ക്കു സുരക്ഷ ഉറപ്പാക്കുമെന്നു തായ്ലന്ഡ് പ്രധാനമന്ത്രി ജനറല്  ചാന്-ഒ-ചായും ഉറപ്പുനല്കി. തായ്ലന്ഡ് വംശീയവും പൗരാണികവുമായ സാംസ്കാരിക ബന്ധങ്ങളോടുകൂടിയ ഇന്ത്യയുടെ നാവിക പങ്കാളിയാണ്.
പ്രത്യേക സേവനങ്ങളും ഫീച്ചറുകളും
ബിഎസ്എൻഎൽ പ്രിൻസിപ്പൽ സി ജി എം ആയി ആർ സജികുമാർ ചുമതലയേറ്റു
ബിഎസ്എൻഎൽ തിരുവനന്തപുരം ബിസിനസ് ഏരിയയുടെ പ്രിൻസിപ്പൽ ജനറൽ മാനേജരായി . ശ്രീ ആർ സജികുമാർ ഐ ടി എസ് ചുമതല ഏറ്റെടുത്തു.
ഇന്ത്യൻ ടെലികോം സർവീസിന്റെ 1989 ബാച്ചിപ്പെട്ട അദ്ദേഹത്തിന് വാർത്താവിനിമയ വകുപ്പിന്റെയും ബി എസ് എൻ എല്ലിന്റെയും വിവിധ മേഖലകളിൽ 32 വർഷത്തെ വൈദഗ്ധ്യമുണ്ട് . 2017 മുതൽ ബിഎസ്എൻഎൽ നാഗർകോവിൽ ബിസിനസ് ഏരിയ പ്രിൻസിപ്പൽ ജനറൽ മാനേജരായി സേവനം അനുഷ്ഠിച്ചു വരികയായിരുന്നു. ഈ കാലയളവിൽ വരുമാന വളർച്ച, മൊബൈൽ നെറ്റ്വർക്ക് മെയിന്റനൻസ് എഫ്ടിടിഎച്ച് വളർച്ച എന്നിവയിൽ ബിഎസ്എൻഎൽ നാഗർകോവിൽ ബിസിനസ് ഏരിയ രാജ്യത്തെ ഒന്നാം നിരയിലെത്തി .
-ND-
(Visitor Counter : 13
ജൽ ശക്തി മന്ത്രാലയം
13 കോടി ഗ്രാമീണ കുടുംബങ്ങള്ക്ക് ടാപ്പ് കണക്ഷന് നല്കി ജല് ജീവന് ദൗത്യം
ന്യൂ ഡൽഹി: സെപ്റ്റംബർ 5, 2023
13 കോടി ഗ്രാമീണ കുടുംബങ്ങള്ക്ക് ടാപ്പ് വാട്ടർ കണക്ഷന് നൽകി ജല് ജീവന് ദൗത്യം  മറ്റൊരു നാഴികക്കല്ല് കൂടി ഇന്ന് കൈവരിച്ചു. വേഗത്തിലും വ്യാപ്തിയോടെയും പ്രവര്ത്തിച്ചുകൊണ്ട്, 2019 ഓഗസ്റ്റില് ദൗത്യത്തിന്റെ തുടക്കത്തില് 3.23 കോടി വീടുകളില് നിന്ന് വെറും 4 വര്ഷത്തിനുള്ളില് ഗ്രാമീണ ടാപ്പ് കണക്ഷന് വ്യാപ്തി13 കോടിയായി ഉയര്ത്തി.
ഗോവ, തെലങ്കാന, ഹരിയാന, ഗുജറാത്ത്, പഞ്ചാബ്, ഹിമാചല് പ്രദേശ് എന്നീ ആറ് സംസ്ഥാനങ്ങളും പുതുച്ചേരി; ദാമൻ & ദിയു, ദാദ്ര & നഗർ ഹവേലി ദ്വീപുകള്; ആൻഡമാൻ & നിക്കോബാർ ദ്വീപുകൾ എന്നീ മൂന്ന് കേന്ദ്രഭരണ പ്രദേശങ്ങളും 100 ശതമാനം കവറേജ് റിപ്പോര്ട്ട് ചെയ്തിട്ടുണ്ട്. 2023 ജനുവരി 1 മുതൽ പ്രതിദിനം ശരാശരി 87,500 ടാപ്പ് കണക്ഷനുകൾ നൽകുന്നു.
കേന്ദ്ര-സംസ്ഥാന സർക്കാരുകളുടെ അശ്രാന്ത പരിശ്രമത്തിന്റെ ഫലമായി രാജ്യത്തെ 9.15 ലക്ഷം  സ്കൂളുകളിലും 9.52 ലക്ഷം  അങ്കണവാടി കേന്ദ്രങ്ങളിലും ടാപ്പ് വെള്ളം ലഭ്യമാക്കാൻ കഴിഞ്ഞു.
നമ്മുടെ രാജ്യത്തെ 112 അഭിലാഷ ജില്ലകളിൽ, ദൗത്യം ആരംഭിച്ച സമയത്ത് 21.41 ലക്ഷം  കുടുംബങ്ങൾക്ക് മാത്രമേ ടാപ്പ് വെള്ളം ലഭ്യമായിരുന്നുള്ളൂ. അത് ഇപ്പോൾ 1.81 കോടിയായി  വർദ്ധിച്ചു.
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ബ്യൂറോ ഓഫ് ഇന്ത്യൻ സ്റ്റാൻഡേർഡ് രാജ്യത്തുടനീളമുള്ള വിദ്യാർത്ഥികൾക്കായി 6,467 സ്റ്റാൻഡേർഡ് ക്ലബ്ബുകൾ സ്ഥാപിച്ചു
(ന്യൂ ഡൽഹി: സെപ്റ്റംബർ 19, 2023
രാജ്യത്തുടനീളമുള്ള സ്കൂളുകളിലും കോളേജുകളിലും 6,467 സ്റ്റാൻഡേർഡ് ക്ലബ്ബുകൾ സ്ഥാപിച്ചതായി ബ്യൂറോ ഓഫ് ഇന്ത്യൻ സ്റ്റാൻഡേർഡ്  അറിയിച്ചു.
ജീവിതനിലവാരം മെച്ചപ്പെടുത്തുന്നതിനുള്ള മാനദണ്ഡങ്ങളുടെ പ്രാധാന്യത്തെക്കുറിച്ച് യുവാക്കളെ ബോധവത്കരിക്കുക എന്ന ലക്ഷ്യത്തോടെയാണ് സ്റ്റാൻഡേർഡ് ക്ലബ്ബുകൾ സ്ഥാപിക്കുന്നത്. ഗുണനിലവാരം, മാനദണ്ഡങ്ങൾ, ശാസ്ത്രീയ സ്വഭാവം സൃഷ്ടിക്കൽ എന്നിവയുടെ പരമപ്രധാനമായ പ്രാധാന്യം യുവ മനസ്സുകളിൽ വളർത്തിയെടുക്കാൻ ഇത് ലക്ഷ്യമിടുന്നു.
സ്റ്റാൻഡേർഡ് ക്ലബ്ബുകളുടെ സംരംഭം 2021-ലാണ് ആരംഭിച്ചത്. ഈ ക്ലബ്ബുകളിൽ ശാസ്ത്ര പശ്ചാത്തലത്തിൽ നിന്നുള്ള 1.7 ലക്ഷത്തിലധികം വിദ്യാർത്ഥികളുടെ അംഗത്വമുണ്ട്. അതത് സ്കൂളുകളിലെ ബിഐഎസ് പ്രത്യേക പരിശീലനം ലഭിച്ച സമർപ്പിതരായ സയൻസ് അധ്യാപകരാൽ ഇവർ നയിക്കപ്പെടുന്നു.
സ്കൂളുകളിൽ 5,562 സ്റ്റാൻഡേർഡ് ക്ലബ്ബുകളും, 384 എഞ്ചിനീയറിംഗ് കോളേജുകൾ ഉൾപ്പെടെ വിവിധ കോളേജുകളിലായി 905 ക്ലബ്ബുകളും സൃഷ്ടിച്ചിട്ടുണ്ട്.
സ്റ്റാൻഡേർഡ് ക്ലബ്ബുകളിലെ അംഗങ്ങൾ വിവിധ പ്രവർത്തനങ്ങളിൽ ഏർപ്പെടുന്നു:
• സ്റ്റാൻഡേർഡ്സ് എഴുത്ത് മത്സരങ്ങൾ
• ക്വിസ് മത്സരങ്ങൾ
• സംവാദങ്ങൾ, ഉപന്യാസ രചന, പോസ്റ്റർ നിർമ്മാണം
• ലബോറട്ടറികളിലേക്കും വ്യവസായ യൂണിറ്റുകളിലേക്കും മറ്റും സന്ദർശനങ്ങൾ.
ഈ പ്രവർത്തനങ്ങൾ സംഘടിപ്പിക്കുന്നതിനുള്ള സാമ്പത്തിക സഹായം ബിഐഎസ് നൽകുന്നു.
സ്റ്റാൻഡേർഡ് ക്ലബ്ബുകളുള്ള ഹൈ, ഹയർ സെക്കൻഡറി സർക്കാർ സ്കൂളുകൾക്ക് പരമാവധി 50,000/- രൂപ വരെ ഒറ്റത്തവണ ലബോറട്ടറി ഗ്രാന്റ് ലഭിക്കാൻ അർഹതയുണ്ട്. സയൻസ് ലാബുകൾ നവീകരിക്കുന്നതിനുള്ള അത്യാധുനിക ലാബ് ഉപകരണങ്ങളുടെ രൂപത്തിലായിരിക്കും ഗ്രാന്റ്.
സ്റ്റാൻഡേർഡ് ക്ലബ്ബുകൾ രൂപീകരിച്ച സർക്കാർ സ്ഥാപനങ്ങളിൽ 'മനക് കക്ഷ' സ്ഥാപിക്കുന്നതിന് 1,00,000/-രൂപ വരെ ബിഐഎസ് സാമ്പത്തിക സഹായം നൽകുന്നു. ഈ സംരംഭത്തിന് കീഴിൽ, സ്മാർട്ട് ടിവികൾ, ഓഡിയോ വീഡിയോ സംവിധാനങ്ങൾ, ശരിയായ പ്രകാശം, ചുവരുകൾ അലങ്കരിക്കൽ തുടങ്ങിയ അടിസ്ഥാന സൗകര്യങ്ങൾ നൽകി സ്കൂളിലെ ഒരു മുറി നവീകരിക്കും.
പ്രധാനമന്ത്രിയുടെ ഓഫീസ്
അമേരിക്ക-ഇന്ത്യാ തന്ത്രപ്രധാന പങ്കാളിത്ത ഫോറം അംഗങ്ങള് പ്രധാനമന്ത്രിയുമായികൂടിക്കാഴ്ച നടത്തി
ഇന്ത്യയുടെ സവിശേഷ ശക്തി ജനാധിപത്യം, ജനസംഖ്യ, ബുദ്ധിശക്തി എന്നിവയുടെ ലഭ്യത- പ്രധാനമന്ത്രി
ജീവിതം ആയാസരഹിതമാക്കുകയാണ് ഗവണ്മെന്റിന്റെ ലക്ഷ്യം: പ്രധാനമന്ത്രി
അമേരിക്ക-ഇന്ത്യാ തന്ത്രപ്രധാന പങ്കാളിത്ത ഫോറം  അംഗങ്ങള് പ്രധാനമന്ത്രി ശ്രീ. നരേന്ദ്ര മോദിയെ ന്യൂഡെല്ഹിയിലെ 7 ലോക് കല്യാണ് മാര്ഗില് സന്ദര്ശിച്ചു. യുഎസ്ഐഎസ്പിഎഫ് ചെയര്മാന് ശ്രീ. ജോണ് ചേംബേഴ്സിന്റെ നേതൃത്വത്തിലായിരുന്നു സന്ദര്ശനം. ഇന്ത്യന് സാമ്പദ് വ്യവസ്ഥയില് വിശ്വാസമര്പ്പിച്ചതിന് സംഘത്തെ പ്രധാനമന്ത്രി പ്രകീര്ത്തിച്ചു. ഇന്ത്യന് യുവതയുടെ സംരംഭകത്വ സാഹസിക ശേഷി ചൂണ്ടിക്കാട്ടിക്കൊണ്ട് രാജ്യത്ത് ഉരുത്തിരിഞ്ഞ് വരുന്ന സ്റ്റാര്ട്ട് അപ്പ് - ആവാസ വ്യവസ്ഥയെ പ്രധാനമന്ത്രി പരാമര്ശിച്ചു.
(അടല് ടിങ്കറിംഗ്ലാബുകളിലൂടെയും ഹാക്കത്തോണുകള് സംഘടിപ്പിച്ചും, നവീനത്വശേഷിത്വരിതപ്പെടുത്തുന്നതിലും, സാങ്കേതികവിദ്യ ഉപയോഗിച്ച് പ്രശ്നങ്ങള് പരിഹരിക്കുന്നതിലുംകേന്ദ്ര ഗവണ്മെന്റ്കൈകൊണ്ടുവരുന്ന നടപടികള് പ്രധാനമന്ത്രി വിശദീകരിച്ചു.
കമ്പനി നികുതികുറക്കുകയും, തൊഴില് പരിഷ്കാരങ്ങള് കൊണ്ടുവരികയുംചെയ്തുള്പ്പെടെ, വ്യാപാരംസുഗമമാക്കുന്നതിന് ഗവണ്മെന്റ്സ്വീകരിച്ച നടപടികളെക്കുറിച്ചും പ്രധാനമന്ത്രി സംഘാംഗങ്ങളെ ധരിപ്പിച്ചു. ജീവിതം ആയാസരഹിതമാക്കലാണ് ഗവണ്മെന്റ് ലക്ഷ്യമെന്നും പ്രധാനമന്ത്രി അടിവരയിട്ടുപറഞ്ഞു.
ഇന്ത്യയുടെ സവിശേഷ ശക്തി ജനാധിപത്യം, ജനസംഖ്യ, ബുദ്ധിശക്തി എന്നിവയുടെ ലഭ്യതയിലാണെന്നും അദ്ദേഹംകൂട്ടിച്ചേര്ത്തു.
രാജ്യത്തിനുവേണ്ടിയുള്ള പ്രധാനമന്ത്രിയുടെകാഴ്ചപ്പാടില് പ്രതിനിധിസംഘംവിശ്വാസം രേഖപ്പെടുത്തി. അടുത്ത അഞ്ചുവര്ഷംകൊണ്ട് ഇന്ത്യ ലോകത്തിന്റെ അടുത്ത 25 വര്ഷത്തെ നിര്വചിക്കുമെന്നുംസംഘാംഗങ്ങള് പറഞ്ഞു.
യുഎസ്ഐഎസ്പിഎഫ്
സാമ്പത്തിക വളര്ച്ച, സംരംഭകത്വം, തൊഴില് ഉദ്പ്പാദനം, നവീനത്വം, എന്നീ മേഖലകളിലെ നയങ്ങള്ക്കുവേണ്ടി നിലകൊണ്ട്, ഇന്ത്യയുടെയും അമേരിക്കയുടെയും ഉഭയകക്ഷി, തന്ത്രപ്രധാന പങ്കാളിത്തവുംശക്തിപ്പെടുത്താന് ലാഭേച്ഛയില്ലാതെ പ്രവര്ത്തിക്കുന്ന സംഘടനയാണ് അമേരിക്ക-ഇന്ത്യാ തന്ത്രപ്രധാന പങ്കാളിത്ത ഫോറം 
ND
പ്രധാനമന്ത്രിയുടെ ഓഫീസ്
ലോകാരോഗ്യ ദിനത്തില് പ്രധാനമന്ത്രിയുടെ സന്ദേശം
ലോകാരോഗ്യ ദിനത്തില് പ്രധാനമന്ത്രി ശ്രീ. നരേന്ദ്ര മോദി നല്കിയ സന്ദേശം.
'' ഇന്ന്, ഈ ലോകാരോഗ്യ ദിനത്തില് നാമോരോരുത്തരുടെയും ആരോഗ്യത്തിനും സൗഖ്യത്തിനും വേണ്ടി മാത്രം പ്രാര്ത്ഥിച്ചാല് പോരാ, കൊവിഡ് 19 ഭീഷണിക്കെതിരേ ധീരമായി പൊരുതുന്ന ഡോക്ടര്മാര്, നഴ്സുമാര്, മറ്റ് ആരോഗ്യ പ്രവര്ത്തകര് തുടങ്ങിയവരോടുള്ള നമ്മുടെ കൃതജ്ഞത ആവര്ത്തിച്ചു പ്രഖ്യാപിക്കുകയും വേണം.
നമ്മുടെയും മറ്റുള്ളവരുടെ ജീവന്റെ സുരക്ഷയ്ക്കായി സാമൂഹിക അകലം പോലുള്ള നിബന്ധനകള് പാലിക്കും എന്ന് ഈ ലോകാരോഗ്യ ദിനത്തില് നമുക്ക് ഉറപ്പാക്കാം. നമ്മുടെ സാമൂഹിക ആരോഗ്യത്തെ ആകമാനം മെച്ചപ്പെടുത്താന് സഹായകമാകുന്ന വ്യക്തിഗത ആരോഗ്യത്തില് ഈ വര്ഷം മുഴുവന് ശ്രദ്ധിക്കാന് ഈ ദിനം നമുക്കു പ്രചോദനമാകട്ടെ.''